钦定古今图书集成/理学汇编/学行典/第170卷 > 吴汉英
## 钦定古今图书集成/理学汇编/学行典/第170卷 > 吴汉英

按《江阴县志》：“吴汉英，字长卿，少孤力学，得力于‘毋自
欺’一语。登乾道丁丑进士，由庐江簿陞管湖南运司，
受知于陈止斋先生，率诸生从之讲道岳麓。累官大
宗正丞、兵部郎官。曾奏安边十策及更化三札，皆嘉
纳施行。会言者疑为党论，罢主管台州明道观。闲居
六年，讲明理学，综考典故，未尝以书干庙堂。置田守”
祖茔，逊屋居贫族，“敦伦修行，毋自欺”之学，始终贯彻
如此。晚慕陶渊明，著《归去集》二十卷。